Horacio Salgán

Horacio Adolfo Salgán (15. kesäkuuta 1916 Buenos Aires – 19. elokuuta 2016 Buenos Aires) oli argentiinalainen säveltäjä ja pianisti.

Buenos Airesissa syntynyt Horacio Salgán tunnetaan tangosta. Hän aloitti pianonsoiton 6-vuotiaana ja pääsi myös yhtyesoittajaksi jo nuorena, mutta teki ensimmäisen levytyksensä vasta vuonna 1942. Hän perusti vuonna 1944 oman kokoonpanonsa, joka oli pystyssä vuoteen 1947.

Salgán palasi vuonna 1950 uuden orkesterin kanssa, ja hänen tunnetuin kokoonpanonsa Quinteto Real perustettiin vuonna 1960. Muutamia hänen sävellyksistään ovat ”Del 1 al 5 (Días de pago)” (1944), ”Don Agustín Bardi” (1947), ”Entre tango y tango” (1953), ”Grillito”, ”La llamo silbando”, ”Cortada de San Ignacio” ja ”A fuego lento”.

Salgán nähtiin vuonna 1998 elokuvassa Tango, no me dejes nunca.

Lähteet

Tango
Argentiinalaiset säveltäjät
Argentiinalaiset pianistit
Vuonna 1916 syntyneet
Vuonna 2016 kuolleet
Yli satavuotiaiksi eläneet argentiinalaiset